Агенцијата за заштита на правото на слободен пристап до информациите од јавен карактер, врз основа на член 97 од Законот за општата управна постапка („Службен весник на Република Македонија“ бр. 124/2015), а согласно член 34 став 1 од Законот за слободен пристап до информации од јавен карактер („Службен весник на Република Северна Македонија“ бр. 101/2019), постапувајќи Жалбата изјавена од А. О., адвокат од Скопје, поднесена против Град Скопје, на 20.06.2025 година го донесе следното

**Р Е Ш Е Н И Е**

**ЗА ИЗМЕНУВАЊЕ И ДОПОЛНУВАЊЕ НА**

**РЕШЕНИЕ БРОЈ 08-270 ОД 18.06.2025 ГОДИНА**

**1**. Во Воведот и Диспозитивот на Решението, бр.08-270 од 18.06.2025 година, донесено од Агенцијата за заштита на правото на слободен пристап до информации од јавен карактер, зборовите „ЈП Водовод и канализација Скопје“се менуваатсо зборовите: **„**Град Скопје“.

1. Сите останати одредби од Решението на Агенцијата за заштита на правото на слободен пристап до информациите од јавен карактер, број 08-270 од 18.06.2025 година остануваат во сила.
2. Ова решение влегува во сила со денот на неговото донесување.

**О Б Р А З Л О Ж Е Н И Е**

На 18.06.2025 година Агенцијата за заштита на правото на слободен пристап до информации од јавен карактер донесе Решение со кое ја уважи Жалбата на А. О., адвокат од Скопје и му наложи на Имателот на информации да постапи по Барањето на Барателот.

1. Во Воведот и Диспозитивот на Решението бр. 08-207 од 18.06.2025 година на првата страна од Решението е направена очигледна техничка грешка, така што наместо зборовите „ЈП Водовод и канализација Скопје“се менуваатсо зборовите: **„**Град Скопје“.
2. Агенцијата утврди дека е направена очигледна техничка грешка, која во смисла на член 97 од Законот за општата управна постапка треба да се исправи, поради што донесе решение како во диспозитивот на истото.

Согласно погоре наведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

1. **ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

**Директор,**

**Пламенка Бојчева**

.